ANTIDOPINGOVÁ AGENTÚRA 
      SLOVENSKEJ REPUBLIKY	

SPRÁVA ZO ZAHRANIČNEJ PRACOVNEJ CESTY 

1.	ÚČASTNÍCI ZPC

Meno:				Tomáš
Priezvisko:			PAGÁČ		Titul:Ing.
Funkcia:			manažér pre prevenciu a TUE 
Znalosť jazykov:		anglický, francúzsky
Názov organizácie:		Antidopingová agentúra SR
Adresa:			Hanulova 5/C, 841 01 Bratislava 

2.	ZAHRANIČNÁ PRACOVNÁ CESTA

Štát:				Rakúsko
Mesto:				Seibersdorf
Termín:			6. august 2015
Prijímajúca organizácia:	SEIBERSDORF LABORATORIES, GmbH, Austria
Adresa:			A-2444 Seibersdorf, Austria

Účel cesty:	prezentácia laboratórií, priebeh analýzy vzoriek, konzultácia krvných 			odberov
	
Spôsob financovania: 	ZPC bola plne financovaná z rozpočtu Antidopingovej agentúry SR.

3.	RÁMCOVÝ PROGRAM POBYTU

Dátum / čas:	6. august 2015/ 09:00 - 17:00 

Navštívená organizácia:	SEIBERSDORF LABORATORIES, GmbH.

Kontaktované osoby:	-riaditeľ laboratória, pán Dr. Günter Gmeiner a jeho realizačný tím		
4.	PRIEBEH ROKOVANÍ

	Zahraničná pracovná cesta sa uskutočnila s cieľom oboznámenia sa s priebehom analýzy vzoriek v súvislosti s prítomnosťou zakázaných látok. Pán Gmeiner mi na úvod predstavil jednotlivé časti laboratória, kde prebiehajú fázy analýzy:
1.	Príprava vzoriek - preberanie vzoriek, zodpovednosť, označenia, interné smernice,
2.	samotná analýza - prístrojové vybavenie, princíp stanovenia jednotlivých metód,
3.	vyhodnotenie výsledkov - vypracovanie finálnej správy o analýze,
4.	uchovávanie vzoriek. 
Následne som sa stretol s pracovníkom zodpovedným za jednotlivé časti procesu, prediskutovali sme kľúčové problémy, s ktorými sa zaoberajú a vysvetlili mi princípy analytických metód využívaných pre analýzu dopingových vzoriek. 
V závere ma pán Reichel oboznámil s koncepciou výskumu na poli proteomiky, načrtol smer, akým sa výskum v oblasti antidopingu uberá a akým novým projektom by sa laboratórium chcelo venovať. 

	Po prezentácii laboratória som sa opäť stretol s p. Gmeinerom, aby sme prediskutovali možnosť krvného testovania na Slovensku. Kľúčovým krokom je zabezpečenie promptného dodania vzoriek do laboratória, max. do 38 hodín. Zároveň je potrebné o dodaní vzorky komunikovať, pretože vzorka musí byť expresne spracovaná. V rámci našej agentúry je potrebné zabezpečiť potrebné vybavenie na transport vzoriek, ako aj odoberacieho kitu. Avšak najdôležitejšie bude rozhodnutie, akým spôsobom budeme zavádzať hematologický modul biologického pasu športovca, pretože inak krvné testovanie stráca zmysel. Pre prácu s týmito údajmi je potrebné vytvorenie nezávislej komisie (minimálne 3 lekári), ktorí sú spôsobilý takúto funkciu zastávať. Ďalšia možnosť sa črtá v spolupráci s laboratóriom, do konca roka by mali získať akreditáciu na vyhodnocovanie pasov. Pán Gmeiner je prístupný spolupráci aj stretnutiu v prípade akýchkoľvek problémov. 

5.	PRÍNOS 

	Poznatky z pracovného stretnutia mi poskytli prehľad priebehu analýzy vzoriek získaných pri dopingovej kontrole. Tieto informácie sa dajú ďalej začleniť do výchovno-vzdelávacích aktivít ADA SR, ako aj pre agentúru ako zákazníka laboratórií Seibersdorf.  
		Získanie základných informácií o krvných odberoch a ich následnej analýze je dôležité pre ďalšie nasmerovanie a realizáciu krvných odberov, a hlavne ich následného vyhodnotenia. 

6.	ODPORÚČANÉ ZÁVERY

ZÁVERY A RELEVANTNÉ ODPORÚČANIA

ADA SR vykonáva svoju činnosť v oblasti dopingovej kontroly v súlade s celosvetovo platnými pravidlami a v priamej spolupráci  a koordinácii s Antidopingovým laboratóriom v Seibersdorfe. V tomto zmysle bude nadväzne:   

-	Poskytnutie informácií o priebehu analýzy v rámci výchovno-vzdelávacích aktivít,
-	prezentácia pre dopingových komisárov, 
-	zavedenie krvného testovania,
-	zavedenie biologického pasu športovca.

7.	SPÔSOB ZVEREJNENIA SPRÁVY 

Správa je zverejnená na webovej stránke www.antidoping.sk, jej východiská budú priebežne prezentované na pracovných stretnutiach zameraných na aktualizáciu a rozvoj Národného antidopingového programu.

Bratislava, 

Vypracovali: 	Tomáš Pagáč

Súhlasím so zverejnením správy na webovej stránke Antidopingovej agentúry SR.

							Schválil: